钦定古今图书集成/明伦汇编/闺媛典/第348卷 > 王长卿妻
## 钦定古今图书集成/明伦汇编/闺媛典/第348卷 > 王长卿妻

按《甲乙剩言》：“长卿，新安人，能诗。其内人精于紩绣，尝
观其绣佛，纎密㶷烂而发丝，眉目光相，衣纹俨若道
元运筦。余所见宋绣最多，此绣当不多让，即谓之‘鍼
王可也。王行甫、汪明生诸君，多以篇咏重之。第性严
妒，长卿往朔方谒周中丞，虑有外私，使向绣佛前受
邪淫戒而去

《绣赋　　　　　　　　　　　》梁·张率

“寻造物之妙巧，固饰化于百工；嗟莫先于黼绣，自帝
虞而观风”；杂藻火与粉米，郁山龙与华虫。若夫观其
缔缀，与其依放；龟龙为文，神仙成象；总五色而极思，
藉罗纨而发想。具万物之有状，尽众化之为形。既绵
华而稠彩，亦密照而疏明；若春隰之扬花，似秋汉之
含星；已间红而韵紫，亦表元而里素。间绿竹与蘅杜，
杂青松与芳树。若乃邯郸之女，宛洛少年，顾影自媚，
窥镜自怜。极车马之光饰，尽衣裳之妖妍。既徙倚于
丹墀，亦徘徊于青阁。不息末而反本，吾谓遂离乎浇
薄。